**KEMIJA 8. razred**

**POUK NA DALJAVO (DOMA ), torek, 2. 6. 2020**

**Navodila za učence**

Včeraj ste spoznali hidroksidne ione OH-.

Ponovi

**Hidroksidni ion OH−** nastane, ko **molekula vode** **odda vodikov ion H+** (proton) molekuli baze. Molekula **baze** torej sprejme **vodikov ion.** **Baze** so snovi, ki sprejemajo **vodikove ione** (protone).

 voda odda H+

NH3 (aq) + H2O (l) 🡪 NH4+ (ag) + **OH-** (aq)

Amonijak + voda 🡪 amonijev ion + **hidroksidni ion**


**Danes pa bomo spoznali soli**. V **učbeniku** na **str. 111 – 112**, si preberi kako nastanejo **soli in imena ter formule soli**. V zvezek zapiši naslov Soli ter prepiši zapis v zvezek.

V **DZ** na **str. 126,** reši **nalogo 1**. Pomagaj si z učbenikom.

**SOLI – *razlaga***

Spoznali smo že formulo običajne kuhinjske soli **natrijev klorid NaCl**.

Morda najbolj "znana" sol je **kuhinjska sol**. Glavna sestavina kuhinjske soli je natrijev klorid s kemijsko formulo NaCl.

*kuhinjska sol NaCl*

Ponovimo, kar ste se v poglavju o povezovanju delcev naučili o ionski vezi. Natrijevi kationi in kloridni anioni se med seboj močno privlačijo. Med njimi nastane močna ionska vez.

Kvalitetna sol vsebuje najmanj 97 % natrijevega klorida, vsebuje pa tudi magnezijeve in kalcijeve spojine ter jod. Jod je za organizem pomemben, ker preprečuje golšavost.

Kuhinjsko sol uporabljamo v **kulinariki**, v organizmu pa ima v ustreznih količinah posebno, **fiziološko vlogo**. V telesnih tekočinah namreč pomaga ohranjati ravnovesje ionov.

**Slane snovi**

V kemiji so soli snovi, ki lahko nastanejo pri kemični reakciji med **kislino** in **bazo**. Soli so **ionske spojine**, sestavljene iz **kovinskega kationa** in **nekovinskega aniona**. Produkta omenjene reakcije med kislino in bazo, ki jo imenujemo **nevtralizacija**, sta vedno dva – **voda** in **ustrezna sol**.



**Na**OH **NaCl**  H**Cl**

**natrijev** hidroksid  **natrijev** **klorid klor**ovodikova kislina

Zapis v zvezek, torek, 2. 6. 2020

**SOLI**

**Sol** je raztopina, ki jo dobimo z reakcijo med kislino in bazo.

Soli **klorovodikove** kisline so **kloridi**, npr.: CaCl2 kalcijev klorid

soli **žveplovodikove** kisline so **sulfidi**, npr.: CaS kalcijev sulfid

soli **dušikove** kisline so **nitrati**, npr.: NaNO3 natrijev nitrat

soli **žveplove** kisline so **sulfati**, npr.: CaSO4 kalcijev sulfat

soli **fosforjeve** kisline so **fosfati**, npr.: Na2PO4 natrijev fosfat

soli **ogljikove** kisline so **karbonati**, npr.: CaCO3 kalcijev karbonat

soli **metanojske** ali mravljične kisline so **metanoati**, npr.: HCOONa natrijev metanoat

soli **etanojske** ali ocetne kisline so **etanoati**, npr.: CH3COONa natrijev etanoat